Lav et referat af nedenstående tekst:

Tekst:
Der er udsigt til byger flere steder i Nordjylland i løbet af lørdagen, og det kan betyde lokalt snefald. - Kystnært kan bygerne være våde, men når de har bevæget sig en smule ind over land, bliver de til snebyger. Særligt der, hvor terrænet er højere, siger Jens Ringgård Christiansen fra TV 2 Vejret. Lufttemperaturerne ligger lørdag mellem frysepunktet og fire graders varme, mens vejtemperaturerne er lavere. Derfor er der risiko for glatte veje. - Det er blæsende fra nordøstlig retning, og det betyder, at det føles gedigent koldt, siger Jens Ringgård Christiansen og uddyber, hvor der særligt er chance - eller risiko - for sne i løbet af lørdagen. - Det er særligt langs østkysten eller på Thy-kanten, der kan komme snebyger, siger Jens Ringgård Christiansen. Statistisk set kommer den første sne ifølge TV 2 Vejret 10. november. Søndag fortsætter det kolde, vinterlige vejr.

Referat:
Lørdag kan der falde sne flere steder i Nordjylland, lyder det fra TV 2 Vejret.